《登白马山护明寺》
唐代·孔德绍

名岳标形胜，危峰远郁纡。成象建环极，大壮阐规模。

层台耸灵鹫，高殿迩阳乌。暂同游阆苑，还类入仙都。

三休开碧岭，万户洞金铺。摄心罄前礼，访道挹中虚。

遥瞻尽地轴，长望极天隅。白云起梁栋，丹霞映栱栌。

露花疑濯锦，泉月似沉珠。今日桃源客，相雇失归涂。

作者简介：孔德绍，会稽人，大约生活于隋末唐初时期。孔子三十四代孙。有清才。事窦建德，初为景城丞，后为内史侍郎，典书檄。建德败，太宗诛之。诗十二首。